Батыс Қазақстан өлкесі

Батыс Қазақстан өлкесі — 1962-1964 жылдары Қазақ КСР-інің құрамында болған әкімшілік бөлініс.

Батыс Қазақстан өлкесі 1962 жылы 3 мамырда Қазақ КСР-інің үш облысынан құрылған: Ақтөбе облысы (орталығы — Ақтөбе қ.), Орал облысы (орталығы — Орал қ.) және Гурьев облысы (орталығы — Гурьев қ.). Өлке орталығы — Ақтөбе қаласы. Жалпы аумағы — 729,6 мың км², халқы — 1,2 млн адам.

Сол уақытта Қазақстан үш өлкеден (Тың, Батыс Қазақстан, Оңтүстік Қазақстан) және төрт облыстан (Алматы, Қарағанды, Семей, Шығыс Қазақстан) құралған.

Көп уақыт өтпей Батыс Қазақстан өлкесі Қазақ КСР-інің Жоғарғы Кеңесі Президиумының жарлығымен 1964 жылы 1 желтоқсанда таратылды.

Батыс Қазақстан өлкесінің басшысы рөлін Қазақстан Коммунистік партиясының өлкелік комитетінің Бірінші хатшысы атқарды.
 1962—1963 — Фёдор Степанович Коломиец
 1963—1964 — Николай Иванович Журин

 Дереккөздер 

Санат:Қазақстан тарихи облыстары